Vida: Leo Messi nam je svima poslao 30 potpisanih dresova

Osim što je sjajan nogometaš i jedan od najpouzdanijih stopera hrvatske nogometne reprezentacije, Domagoj Vida paralelno razvijao i karijeru u biznisu. Odlučio je u rodnom kraju otvoriti farmu crnih svinja

<p>Nema tu reflektora, uredno podšišane trave, blještavila i fotoaparata. Ne, ovo nije takav travnjak, na kojem je Vida navikao zarađivati novac i graditi karijeru. Ovo je sasvim drugačiji “travnjak”, blatnjav i neugledan. I nije u Parizu, Moskvi ili Londonu, nego u <strong>Viljevskom Cretu</strong>. </p><p><strong>POGLEDAJTE VIDEO:</strong></p><p>Osim što je sjajan nogometaš i jedan od najpouzdanijih stopera hrvatske nogometne reprezentacije, <strong>Domagoj Vida </strong>je vrlo sposoban i pametan, pa je paralelno razvijao i karijeru u biznisu. Odlučio je u rodnom kraju otvoriti farmu crnih svinja.</p><p><strong>POGLEDAJTE VIDEO:</strong></p><h2>Trenutačno ima 200 svinja</h2><p>- Otvaram firmu 1. siječnja. Jedna zagrebačka tvrtka mi je napravila cijeli program, imam ljude koji vode posao, koji se brinu o svemu. Riječ je o <strong>autohtonim crnim svinjama</strong>, zasad ih imam 200, a planiram da bi ih sljedeće godine imao 500. Imam i nekoliko restorana koji od mene uzimaju meso, znaju da je svježe. Ma, dobar je to biznis - govori jedan od heroja pohoda do ruskoga srebra.</p><h2>Vratit ću se u svoj Miholjac</h2><p>Ponuda njegovih kobasica, kulena i kulenovih seka, šunke, čvaraka i svinjske masti može se pronaći na Facebooku, a po redovitu opskrbu dolazi i nekoliko Austrijanaca iz Beča. Na tom terenu, koji je neravan i blatan, i na kojem se, umjesto navijanja, čuje samo <strong>roktanje</strong>, Vida se odlično snalazi. </p><p>Kad završi karijeru, planira se vratiti u svoj Miholjac. </p><p>- Kažu mi da sam lud što ću se vratiti ovamo živjeti, jer nije situacija bajna, ali nadam se da će doći bolji dani, ne samo za <strong>Slavoniju</strong>, nego za Hrvatsku općenito. Supruga Ivana više bi voljela živjeti u Zagrebu, ali na kraju ćemo, uz dogovor, odlučiti.</p><p>Trenutačno je u Istanbulu, supruga Ivana i trogodišnji David otišli su za Hrvatsku. Inače, fotografija njegova Davida, prekrasnog plavog mališana, kako bosonog trči na terenu nakon što je Hrvatska izbacila Englesku, obišla je svijet.</p><p>- On i supruga mi daju snagu. Kad smo izgubili od Francuske, čim sam ga vidio, bio sam bolje volje. <strong>Ivana </strong>i <strong>David </strong>su mi pomogli da prebolim taj poraz - kaže Domagoj, koji nije baš tip nogometaša koji će se naslikavati u medijima. Uglavnom izabere neki mirni, povučeni kutak.</p><h2>'Ma ja sam dečko sa sela'</h2><p>- Ja sam čovjek iz naroda, sa sela, ne volim biti puno u novinama, nije to za mene.Gdje vam je <strong>medalja</strong>?</p><p>- Eno je u Miholjcu, u sefu. Radim kuću, pa ću u njoj napraviti jednu posebnu prostoriju u kojoj ću držati sve sportske trofeje, priznanja, dresove... To bi bio kao <strong>mali sportski muzej</strong>, podsjetnik kad jednom završim karijeru.</p><p>Dresove je počeo skupljati prije nekoliko godina i već ima bogatu kolekciju. Ima tu velikih faca...</p><h2>Nije htio dres Francuske</h2><p>- Ima, ima. S <strong>Iniestom </strong>sam zamijenio dres na EP-u 2016. u Bordeauxu. Ali nije mi fora naručivati dresove, primjerice, da kažem Luki Modriću da mi donese dres od Cristiana Ronalda. To ne, samo ako smo igrali protiv momčadi.</p><p>Dobro, ali imate li dres Ronalda?</p><p>- Ne. Nemam ni od jednog Francuza iz <strong>finala Svjetskog prvenstva</strong>. Nisam se htio mijenjati, to je dres s kojim sam igrao finale i njega ne dam nikome - govori Domagoj.</p><p>No ima od <strong>Lionela Messija</strong>. Ne samo on, nego cijela hrvatska reprezentacija. Bila je to jedna mala tajna sa SP-a u Rusiji. </p><p>- Messi nam je preko Rakete poslao <strong>30 dresova s potpisom</strong>. Cijeloj našoj reprezentaciji. Svidjelo mu se kako smo srčani, kako se borimo. Smatrao je da smo igrali najbolji nogomet na SP-u. Eto, sad imam i Messijev - kaže.</p><h2>Milijuni na ulicama</h2><p>Argentinac je, saznajemo, poslao 30 dresova nakon što je Hrvatska pobijedila Island i tako otvorila mogućnost Argentini da prođe skupinu. </p><p>Milijuni na ulicama Hrvatske, <strong>suze radosnice</strong> u očima ljudi od Iloka do Dubrovnika, dan kad je cijela Hrvatska disala kao jedan...</p><p>“Vatreni” heroji ujedinili su Hrvatsku i vratili reprezentaciju tamo gdje joj je oduvijek bilo mjesto - narodu.</p><p>Fotografije dočeka obišle su svijet, prenijele su ih sve svjetske televizijske kuće. Bio je to doček za povijest.</p><h2>Izbornik Dalić nam je poput oca</h2><p>- Ne prođe dan, a da se ne sjetim dočeka, one ludnice na ulicama... Sedam sati smo putovali od aerodroma do Trga bana Josipa Jelačića. Pa kad će se to ponoviti? Daj Bože da se ponovi, ali sumnjam - rekao nam je Vida.</p><p>Upravo je on bio jedan od heroja, hrvatsko “Hrabro srce”, kako su ga prozvali navijači. Prvi na terenu, prvi u fešti. </p><p>- Ne stidim se toga, ja sam iz Miholjca, tko me voli, voli, tko ne voli, što da mu radim! Pjesma je dio mene, volim započeti i pjevati kad god je nekakvo slavlje, to je u meni. Dok sam bio dječak, pjevao sam po ulici, kad god bismo se vraćali iz škole, nas desetak, iz dosade bismo šutali kamenje putem i pjevali do kuće. </p><p>Na njega se uvijek možete osloniti, Vida će svoj dio odraditi. No na dočeku se morao na nekoga osloniti - Dalića i Vrsaljka.</p><p>- Vatrogasci su nas polijevali, pa je netko prolio pivo, a u tom je trenutku počela i kiša. Bilo je jako sklisko i umalo sam završio na tlu. Spasio me Dalić. Izbornik je s nama poput oca, voli poslušati i neki naš savjet, ali ima tu crtu vođe i na kraju sam odluči. Ma, taj doček je bio nešto fenomenalno. I danas kad sam nešto loše volje, pogledam snimku dočeka, golova, utakmica... Sanjao sam doček. Iako, još mi nekako djeluje nestvarno da smo drugi na svijetu.</p><p>Nestvarno djeluje i Turcima, zemlji od 80 milijuna stanovnika u kojoj Vida trenutačno živi i zarađuje nogometni kruh. </p><p>- Drugačije me gledaju. A kad su naši tenisači osvojili Davis Cup, tek tad im ništa nije bilo jasno. Čude se kako postižemo takve rezultate, a ima nas četiri milijuna. Njima to ništa nije jasno.</p><p>Hrvatska je doista odigrala fajterski cijeli turnir. No Argentinci su bili malo u strahu jer su se bojali da u posljednjem kolu protiv Islanda nećemo ući opušteno pa bi eventualnim našim kiksom Argentina ispala. I zato je Messi poslao dresove, zbog pobjede protiv Islanda. </p><h2>'Padam s nogu od umora'</h2><p>Uskoro počinju kvalifikacije za Europsko prvenstvo 2020. godine, a u momčadi nema više Marija <strong>Mandžukića</strong>, Vedrana <strong>Ćorluke</strong>, Danijela <strong>Subašića</strong>...</p><p>- Nema ih ni u <strong>WhatsApp</strong> grupi, baš smo napravili grupu za nove kvalifikacije. Šteta, žao mi je. Ali imamo nove klince koji su sjajni - kaže Vida.</p><p>Je li <strong>Nikola Kalinić </strong>u grupi?</p><p>- Nije - jasan je Domagoj.</p><p>U Turskoj još nije kraj sezone pa će se dolazak u Hrvatsku malo oduljiti. Iako, godina je bila duga, jako duga.</p><p>- <strong>Umoran </strong>sam, jako sam umoran. Jedva čekam doći kući, supruga i mali su već otišli...</p><p>A mali je trogodišnji David, koji već sad pokazuje interes za nogometom, baš kao djed i otac.</p><p>- Tuče ljevačom, a obožava <strong>Mandžukića </strong>i <strong>Modrića</strong>. Između njih trojice rodila se kemija u hotelu u Rusiji. Stalno pita za njih. Ne srami se on, sa svima se igra... </p>